מגי אזרזר

מרגלית "מָגי" אזרזר-סבג (נולדה ב-10 בספטמבר 1986) היא שחקנית, זמרת  וקומיקאית ישראלית. זוכת פרס התיאטרון הישראלי ושני פרסי האקדמיה לטלוויזיה בקטגוריית השחקנית הטובה ביותר.

 ביוגרפיה 
אזרזר נולדה בבת ים ובגיל תשע עברה עם משפחתה לנתניה, שם גדלה והתחנכה. למדה בבית הספר "אורט גוטמן". היא השנייה במשפחה בת שישה ילדים. בנעוריה למדה במגמת דרמה ומשחק בבית הספר לאומנויות "הבוסתן" בנתניה.

בתום שירותה הצבאי השתתפה בסדנה בת ארבעה חודשים אצל ששי סמוכה, ללוצ'קה ואמיתי מילוא בסטודיו למשחק של יורם לווינשטיין. לאחר מכן, למדה במסלול התלת-שנתי בסטודיו למשחק ניסן נתיב (2007–2010), אותו סיימה בהצטיינות. ב"ניסן נתיב" שיחקה בתפקיד הראשי בשנת 2009 בהצגה "ז'אק ואדונו" בבימויו של מישה לוריה וכן בהצגות "שוב צלצלו בדלת" בבימויו של אילן תורן, "הרומן שלי עם גאיה" מאת מיכאל גורביץ' ובבימויו וב"קרום" בבימויו של יובל זמיר.

 קריירה 
בשנת 2010 החלה לשחק בהצגה "כשהאונייה שוקעת" בתיאטרון צוותא. ההצגה, מאת זאב שצקי ובבימויה של דניאלה מיכאלי, הייתה אחת מהצגות סיום הלימודים בניסן נתיב של אזרזר ובני כיתתה, ונלקחה לרפרטואר של צוותא. ההצגה היא הפקה מוזיקלית ותנועתית על במה ריקה, המספרת על שקיעת הטיטניק כמשל לשקיעת החברה.

מאז 2011 שיחקה, רקדה ושרה בערבית בהצגה "קברט וולטיר", בתיאטרון הערבי-עברי ביפו. היא שיחקה גם בהצגה "ליידי טוויסטד". החל מאוגוסט 2012 הופיעה בהצגה של ג'ייסון דנינו הולט, "אדיפלית", בתיאטרון צוותא. הייתה בתפקיד אורח בסדרה "השועלים".

אזרזר שיחקה בשבעה סרטי סטודנטים, בהם סרט האימה "מורעלים" בבימויו של דידי לובצקי.

אזרזר גילמה את דמותה של שמרית, אחת מחמישה חברים ישראלים בניו יורק שמסתבכים בעולם הפשע, בסדרת הטלוויזיה "נויורק", ששודרה החל ממאי 2012 בערוץ Yes Action. בשנים 2012–2016 גילמה בסדרה "החממה" את שדרנית החדשות מיקי סיון.

ב-2013 החלה לגלם את דמותה של שני בסדרה הקומית שיצרה וכתבה ליטל שוורץ, "חברות", בערוץ 10, ובאותה שנה נבחרה להחליף את דורית בר אור בעונה השנייה של סדרת הנוער "חסמבה דור 3", בה גילמה את סאני.

ב-2014 שיחקה בתפקיד ראשי בסדרת המתח של HOT "בתולות", בה גילמה את בלשית המשטרה שלי רג'ואן. בנוסף שיחקה בתיאטרון בית ליסין את ריטה בהצגה "לחנך את ריטה", עליה קיבלה את פרס התיאטרון הישראלי כשחקנית המבטיחה לשנת 2014.

ביום השואה 2015 (70 שנה לסיום המלחמה) הנחתה, לצד מיכאל אלוני, את עצרת תנועות הנוער ב"יד ושם" ששודרה בערוץ הראשון. באוגוסט 2015 השתתפה בשירו של רותם כהן, "אקוט שרי", בו היא שרה בצרפתית. השיר הפך ללהיט והגיע למקום ראשון במצעד השבועי של מדיה פורסט. באותה שנה גילמה בסדרת המתח עטורת הפרסים "כפולים" את דמותה של נטלי אלפסיה. כמו כן גילמה תפקיד ראשי בהצגה "על אהבה וחברות".

ב־2016 שיחקה בהצגה "האורחת".

בשנת 2017 עלתה העונה השנייה של "בתולות" בכיכובה, והסדרה "ויקי ואני" בערוץ עשר, בה היא משחקת בתפקיד ראשי את שרת החינוך החדשה ויקי זערור. באותה שנה הצטלמה לסדרה "יש לה את זה" לצד ניב סולטן ועוז זהבי, ששודרה ב-2018 בערוץ קשת 12. בנוסף גילמה את אוליב בהצגה "הזוג המוזר-הגרסה הנשית". אזרזר זכתה בשני פרסי האקדמיה לטלוויזיה, בקטגוריית השחקנית הטובה ביותר בשתי סוגות: בדרמה/דרמה יומית על תפקידה ב"בתולות" ובסדרה קומית על תפקידה ב"ויקי ואני", שניהם ב-2017. את הפרס על התפקיד הדרמטי היא חלקה יחד עם בת חן סבג ("מטומטמת"), שזכתה אף היא בפרס. באותה השנה גם התארחה בסדרה הקומית של ערוץ הילדים "אלישע" גילמה את דפי קדאפי.

בשנת 2018 שיחקה בתפקיד הראשי בהצגה "אנשים, מקומות ודברים". משנת 2019 אזרזר מככבת ב"אפס ביחסי אנוש" בתפקיד זוהר. באוקטובר 2019 זכתה בפרס השחקנית המצטיינת מטעם הקרן לעידוד מצוינות של תיאטרון בית ליסין.

בתחילת 2019 יצא לדרך הקמפיין שאותו מובילים אזרזר וקותי סבג עבור השכונה השיתופית "בצוותא" שמוקמת בעיר חריש של חברת שפיר. באותה שנה עלתה העונה השלישית של "בתולות".

במאי 2020 השתתפה בווידאו קליפ של שירו של הזמר עברי לידר, "המזרח התיכון". ביוני התארחה בשיר "יפה לך שמח" של עילי בוטנר. בשנת 2020 הובילה את הקמפיין של משרד התחבורה.

אזרזר פרזנטורית מס׳ שנים של מותג הקוסמטיקה הבינלאומי גרנייה. כמו כן, פרזנטורית מס׳ עונות של חברת היוקרה מלכה תכשיטים.

בשנת 2021 מובילה את הקמפיין של "דרים קארד" לצד שני קליין.

בשנת 2023 התחילה לשחק בהצגה "הדה גאבלר" של תיאטרון בית ליסין.

בשנת 2024 החלה לשחק בסדרת הדרמה "טיטו ורוחו", בה היא משחקת תפקיד ראשי בתור עדן, דוגמנית. בחודש מאי של אותה שנה החלה לשחק בדרמת המתח "אף אחד לא עוזב את פאלו אלטו", בה היא משחקת תפקיד ראשי בתור איריס אברמוב, שוטרת. באותה שנה לקחה גם חלק בתוכנית הראיונות הקומית "סיפורים מהכורסה" ובתוכנית המערכונים "מי זאת?", בכאן 11. ב-20 בספטמבר יצא לאור האלבום "שווארמה ביץ'" של להקת "טיפקס", בו היא משתתפת ברצועה "נמרים". בפברואר 2025 יצאה לאור הרצועה כסינגל מתוך האלבום. במרץ 2025 הקליטה גרסת דאנס לשירה של אתי אנקרי "לך תתרגל איתה" בהפקתו של עופר ניסים.

בשנת 2025 התחילה לשחק בהצגה "הכל אודות איב", בתיאטרון בית ליסין. מגי אזרזר מגלמת את דמותה של מרגו קריין כוכבת תיאטרון מפורסמת.

חיים אישיים
ביוני 2019 נישאה לקותי סבג. ב-17 במרץ 2022 הפכו להורים לתאומות.

בן דודה הוא השחקן גיל כהן, ששיחק לצידה בסדרת הטלוויזיה "חברות".

פילמוגרפיה חלקית
 תיאטרון 
 שנה  הצגה תפקיד מקום2012–2010אדיפלית פסטיבל ישראל האונייה שוקעת המתורגמנית סטודיו למשחק ניסן נתיב, צוותא2012–2011 קברט וולטייר ליידי מג׳נטה פסטיבל בת-ים2013 עושת הנפלאותאן סאליבן תיאטרון המדיטק2014 לחנך את ריטה ריטה תיאטרון בית ליסין2015על אהבה וחברותראשי2016האורחתרוני2017–2018הזוג המוזר - הגרסה הנשיתאוליב2018אנשים, מקומות ודבריםאמה2019–הווהאפס ביחסי אנושזוהר2023הדה גאבלרהדה גאבלר2025הכל אודת איבמרגו קרייןסיפור הפרבריםאניטה

 טלוויזיה 
 שנה  סדרה  תפקיד ערוץ2024מי זאת?דמויות שונותכאן 11אף אחד לא עוזב את פאלו אלטואיריס אברמובקשת 12טיטו ורוחועדןHOT32018יש לה את זהשירז אוחיוןקשת 122017אלישעדפי קדאפיערוץ הילדים2017ויקי ואניויקי זערורערוץ 102016בטיפולרחליאלסדרת רשת2015כפוליםנטלי אלפסיהשידורי קשת בערוץ 2 2014–2019 בתולות שלי רג'ואן HOT3 2013–2018 חברות שני שחר ערוץ 102013חסמבה דור 3, עונה 2סאני זורקיןHOT3הפיג'מותפקחיתערוץ הילדים2016–2012החממהמיקי סיווןניקלודיאון (yes) 2014–2012 נויורק שמרית מעוז yes2012אלנביריקיערוץ 10תא גורדיןאורלי טייטלyesהמיוחדתרינת מסיקהערוץ 2, רשת2011השועליםיעלyesסרוגיםבחורהמטר שבעיםמאיהערוץ 2 (קשת)2010מתלהבתעינת בוקובזהערוץ 10

 סרטים 
שנה סרט  תפקיד במאי2011 מורעלים (סרט סטודנטים) רונה דידי לובצקי2015המילים הטובותאסנתשמי זרחין

 פרסים ומועמדויות 
פרסשנהקטגוריהעבורתוצאהמקורפרס האקדמיה הישראלית לטלוויזיה2024שחקנית ראשית בסדרת דרמה"אף אחד לא עוזב את פאלו אלטו""טיטו ורוחו"2017בתולותשחקנית ראשית בסדרה קומיתויקי ואני

 קישורים חיצוניים 







 רתם איזק, "אני פאקינג מרגלית אזרזר מנתניה", באתר את, 28 בדצמבר 2015




 יורם יובל, שיחת נפש עם מגי אזרזר, הטלוויזיה החינוכית, 19 במרס 2018





הערות שוליים

קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:זוכי פרס קיפוד הזהב
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:זמרות ישראליות
קטגוריה:קומיקאיות ישראליות
קטגוריה:שחקני תיאטרון ישראלים
קטגוריה:נתניה: אישים
קטגוריה:בוגרי תיכון אורט גוטמן
קטגוריה:ישראליות שנולדו ב-1986
קטגוריה:ישראלים שנולדו ב-1986